Projekts

2. PIELIKUMS

Ogres novada pašvaldības domes

28.08.2025. sēdes lēmumam

(protokols Nr.5; 22.)

**LĪGUMS Nr.** **\_\_\_\_**

**PAR lokālplānojuma zemes vienībai UPES PROSPEKTĀ 4, OGRĒ, Ogres nov., IZSTRĀDI un finansēšanu**

Dokumenta datums ir tā

elektroniskās parakstīšanas datums

Dokumenta numurs skatāms teksta failā

**Ogres novada pašvaldība**, reģistrācijas Nr. 90000024455 (turpmāk – **Pašvaldība**), tās izpilddirektora **Pētera Špakovska** personā, kurš rīkojas saskaņā ar Pašvaldības 2024. gada 27. jūnija saistošajiem noteikumiem Nr. 25/2024 “Ogres novada pašvaldības nolikums”,

no vienas puses, un

**Sabiedrība ar ierobežotu atbildību “Suntherm”,** reģistrācijas Nr. 50203426211 (turpmāk – **Ierosinātājs**), kuru uz statūtu pamata pārstāv tās valdes loceklis Oskars Feodorovs,

no otras puses, un

 **\_\_\_\_\_\_\_\_\_\_**, reģistrācijas Nr. \_\_\_\_\_\_\_ (turpmāk – **Izstrādātājs**), kuru uz statūtu pamata pārstāv \_\_\_\_\_\_\_ ,

no trešās puses,

turpmāk līguma tekstā puses kopā vai katra atsevišķi sauktas arī – “Puses” vai “Puse”,

pamatojoties uz:

a) Ministru kabineta 2014. gada 14. oktobra noteikumiem Nr. 628 “Noteikumi par pašvaldību teritorijas attīstības plānošanas dokumentiem”;

b) Pašvaldības domes 2025. gada 28. augusta lēmumu “Par lokālplānojuma izstrādes uzsākšanu zemes vienībai Upes prospektā 4, Ogrē, Ogres nov. ar mērķi grozīt teritorijas plānojumu” (protokols Nr.5; 22.) (turpmāk – Lēmums),

noslēdz šādu līgumu (turpmāk – Līgums):

1. **LĪGUMA PRIEKŠMETS**

**Pašvaldība** atļauj un **Ierosinātājs** apņemas **izstrādāt** **lokālplānojumu** nekustamā īpašuma Upes prospektā 4, Ogrē, Ogres nov., ar kadastra apzīmējumu 7401 003 0012 teritorijā (turpmāk – Lokālplānojums), saskaņā ar Pašvaldības Lēmumu un Līguma noteikumiem.

1. **LOKĀLPLĀNOJUMA IZSTRĀDES FINANSĒŠANAS APMĒRS**

Līguma 1. punktā paredzētā Lokālplānojuma izstrādi ***pilnā apmērā*** finansē **Ierosinātājs.**

1. **PUŠU TIESĪBAS UN PIENĀKUMI**
	1. **Pašvaldība apņemas** nodrošināt Lokālplānojuma izstrādes vadību:
		1. ievietot paziņojumu par Lokālplānojuma izstrādes uzsākšanu Teritorijas attīstības plānošanas informācijas sistēmā (turpmāk – TAPIS), Pašvaldības tīmekļvietnē, nodrošināt informāciju citos sabiedrībai pieejamos veidos;
		2. pieņemt lēmumus Lokālplānojuma izstrādes gaitā normatīvajos aktos noteiktajā kārtībā un publicēt tos TAPIS, Pašvaldības tīmekļvietnē un nodrošināt informāciju citos sabiedrībai pieejamos veidos;
		3. nodrošināt telpas Lokālplānojuma publiskās apspriešanas procesā Lokālplānojuma materiālu pieejamības nodrošināšanai;
		4. piedalīties Lokālplānojuma redakcijas publiskās apspriešanas sanāksmē (-ēs);
		5. publicēt apstiprināto Lokālplānojumu TAPIS;
		6. publicēt paziņojumu par Lokālplānojuma apstiprināšanu TAPIS, oficiālajā izdevumā „Latvijas Vēstnesis”, Pašvaldības oficiālajā tīmekļvietnē un izziņot citos sabiedrībai pieejamos veidos.
	2. **Ierosinātājs apņemas** organizēt un nodrošināt Lokālplānojuma izstrādi TAPIS atbilstoši normatīvo aktu, darba uzdevuma prasībām un Līguma pielikumā pievienotajam laika grafikam:
		1. nodrošināt un finansēt Lokālplānojuma izstrādei nepieciešamo materiālu (topogrāfisko plānu, nepieciešamo pētījumu, apsekošanu, u.c.) sagatavošanu;
		2. iesniegt Lokālplānojuma redakciju izskatīšanai Pašvaldībai un nepieciešamības gadījumā veikt labojumus tajā;
		3. sagatavot publiskās apspriešanas materiālus un nodrošināt to pieejamību, piedalīties publiskās apspriešanas sanāksmē (-ēs);
		4. iesniegt darba uzdevumā minētajām institūcijām izskatīšanai Lokālplānojuma redakciju un saņemt atzinumus;
		5. pēc publiskās apspriešanas sagatavot un iesniegt Pašvaldībai pārskatu par Lokālplānojuma izstrādi;
		6. sagatavot un iesniegt apstiprinātā Lokālplānojuma materiālus papīra formātā 1 (vienā) eksemplārā;
		7. rakstveidā nekavējoties informēt Pašvaldību par visiem apstākļiem, kas atklājušies Lokālplānojuma izstrādes procesā un var neparedzēti ietekmēt Līguma izpildi.
	3. **Lokālplānojuma izstrādātājs** apliecina, ka Lokālplānojumu izstrādās personas, kuru profesionālā kvalifikācija un pieredze atbilst Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” 137. un 139. punktā noteiktajām prasībām.
2. **STRĪDU IZSKATĪŠANA**

Puses vienojas, ka jebkurš strīds, nesaskaņas vai prasības, kas izriet no Līguma, kas skar to vai tā pārkāpšanu, izbeigšanu vai spēkā neesamību, vispirms tiks risināts sarunu ceļā, bet, nepanākot vienošanos 30 dienu laikā, – izšķirts tiesā.

1. **LĪGUMA DARBĪBA**
	1. Līgums stājas spēkā ar parakstīšanas brīdi un ir spēkā līdz tajā paredzēto Pušu saistību izpildei.
	2. Izmaiņas Līgumā un papildinājumi stājas spēkā tikai tad, ja par to ir panākta rakstiska vienošanās.
	3. Līgums zaudē spēku, ja spēku zaudē Pašvaldības domes 2025. gada 28. augusta lēmums “Par lokālplānojuma izstrādes uzsākšanu zemes vienībai Upes prospektā 4, Ogrē, Ogres nov. ar mērķi grozīt teritorijas plānojumu.”.
	4. Ierosinātājsir tiesīgs vienpusēji izbeigt Līgumu, par to rakstveidā paziņojot Pašvaldībai15 (piecpadsmit) dienas iepriekš.
	5. Līgums sagatavots latviešu valodā un parakstīts ar drošu elektronisko parakstu. Pusēm ir pieejams abpusēji parakstīts Līgums elektroniskā formātā. Līguma parakstīšanas datums ir pēdējā pievienotā drošā elektroniskā paraksta un tā laika zīmoga datums.
	6. Līgumam ir 1 (viens) pielikums “Lokālplānojuma izstrādes laika grafiks” uz 1 (vienas) lapas.

**6. Pušu rekvizīti**

|  |  |
| --- | --- |
| Pašvaldība:Ogres novada pašvaldība | Ierosinātājs:Sabiedrība ar ierobežotu atbildību “Suntherm” |
| Reģ. Nr. 90000024455 Brīvības iela 33, OgreOgres nov., LV - 5001 Tālr. 65071160 e-pasts: ogredome@ogresnovads.lv Valsts Kase TRELLV22\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Pēteris Špakovskis** | Reģ. Nr. 50203426211Brīvības iela 118, Ogre Ogres nov., LV-5001Tālr. 26449006e-pasts: \_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Oskars Feodorovs** |

|  |  |  |  |  |
| --- | --- | --- | --- | --- |
|  | Lokālplānojuma izstrādātājs:\_\_\_\_\_\_\_reģ. Nr.\_\_\_\_\_\_\_ |  |  |  |
|  | Jur. adrese:\_\_\_\_\_\_\_\_\_\_\_\_ e-pasts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |  |  |

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

## PIELIKUMS

2025. gada \_\_.\_\_\_\_\_\_\_\_ līgumam par lokālplānojuma izstrādi un finansēšanu

**Lokālplānojuma izstrādes laika grafiks**

|  |  |  |
| --- | --- | --- |
| **N.p.k.** | **Aktivitāte** | **Termiņš** |
| 1.  | Lokālplānojuma redakcijas izstrāde | 29.05.2026. |
| 2.  | Publiskā apspriešana | 29.09.2026. |
| 3. | Lokālplānojuma redakcijas un publiskās apspriešanas materiālu izvērtēšana, lēmuma pieņemšana par lokālplānojuma apstiprināšanu vai noraidīšanu | 21.12.2026. |

|  |  |  |  |  |
| --- | --- | --- | --- | --- |
| Pašvaldība:Ogres novada pašvaldība | Ierosinātājs:SIA Suntherm |  |  |  |
| reģ. Nr. 90000024455 Brīvības iela 33, OgreOgres nov., LV - 5001 Tālr. 65071160 e-pasts: ogredome@ogresnovads.lv Valsts Kase TRELLV22\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Pēteris Špakovskis** | Reģ. Nr. 50203426211Brīvības iela 118, Ogre Ogres nov, LV-5001Tālr. 26449006e-pasts: \_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Oskars Feodorovs** |  |  |  |

|  |  |  |  |  |
| --- | --- | --- | --- | --- |
|  | Lokālplānojuma izstrādātājs:\_\_\_\_\_\_\_reģ. Nr\_\_\_\_\_\_\_ |  |  |  |
|  | Jur. adrese:\_\_\_\_\_\_\_\_\_\_\_\_, \_\_\_e-pasts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |  |  |

 DOKUMENTS PARAKSTĪTS ELEKTRONISKI AR DROŠU ELEKTRONISKO PARAKSTU UN SATUR LAIKA ZĪMOGU